Diari Oficial de la Generalitat Valenciana


Sumari del DOGV 9506, del 05-01-2023 (2022/12633)

RESOLUCIÓ de 21 de desembre de 2022, del secretari autonòmic d'Emergència Climàtica i Transició Ecològica, per la qual es concedeixen les ajudes per a la millora del proveïment i la reducció de pèrdues en xarxes a municipis menors de 20.000 habitants de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9506

Data del DOGV
:   05-01-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/12069


Data del document
:   21-12-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 21 de desembre de 2022, del secretari autonòmic d'Emergència Climàtica i Transició Ecològica, per la qual es concedeixen les ajudes per a la millora del proveïment i la reducció de pèrdues en xarxes a municipis menors de 20.000 habitants de la Comunitat Valenciana. [2022/12164]  
En data 7 de juliol de 2022 es publica la Resolució d'1 de juliol de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen les ajudes per a la millora del proveïment i reducció de pèrdues en xarxes a municipis menors de 20.000 habitants de la Comunitat Valenciana.  
D'acord amb l'apartat 8 de la base dotzena de l'esmentada resolució, la comissió d'avaluació, constituïda d'acord amb l'apartat 5 de la base dotzena de la mateixa resolució, emetrà un informe amb els criteris de concessió. Així mateix, i d'acord amb el que s'estableix en l'apartat 9 de la base dotzena, formularà la proposta de concessió de subvencions, amb el propòsit de complir l'objectiu principal de la convocatòria, expressat en la base I de la resolució.  
  
Vista la proposta de la comissió d'avaluació en la qual apareixen com a beneficiaris els ajuntaments indicats en l'annex I adjunt.  
  
Conforme amb l'anterior, i en atenció al que s'ha exposat en l'article 160 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en virtut de les facultats conferides per l'article 17 de la Llei 5/1983, de 30 de desembre, del Consell, havent-se tingut en compte la normativa bàsica de la Llei 38/2003, de 17 de novembre, general de subvencions, així com el reglament del Reial decret 887/2006, de 21 de juliol, que la desplega, i fent ús de les facultats atribuïdes per la Resolució de 27 de juliol de 2015, de la consellera d'Agricultura, Medi Ambient, Canvi Climàtic i Desenvolupament Rural, per la qual es deleguen determinades competències en els diferents òrgans de la Conselleria, resolc:  
  
Primer. Concessió de subvencions  
Concedir una subvenció als municipis que s'assenyalen en l'annex I adjunt amb càrrec a l'aplicació pressupostària 63.97.06.395.87?, línia S8825000, dels pressupostos de la Generalitat per a l'exercici 2022, tal com estableix la Resolució d'1 de juliol de 2022, per un import global de 7.017.390- i amb els imports individuals desglossats en l'esmentat annex.  
  
Segon. Sol·licituds desestimades  
Desestimar les sol·licituds de l'annex II d'aquesta proposta de resolució, per algun dels motius següents:  
I. No correspondre's l'actuació sol·licitada amb l'objecte i finalitat de la convocatòria (base tercera).  
II. No assegura el compliment de l'objectiu relatiu a aconseguir un 20% mitjà de reducció sobre les pèrdues reals existents abans de l'actuació (apartat 2c) de la base onzena).  
III. No garanteix les condicions establides en l'apartat 3 de la base onzena sobre el criteri 2 (almenys el 70% en pes dels residus de construcció i demolició no perillosos serà reutilitzat, reciclat o recuperat, i que l'activitat de millora i renovació reduïsca el consum mitjà d'energia del sistema de distribució).  
IV. No arriba a la puntuació mínima de 50 punts (apartat 1 de la base tretzena).  
V. No haver aportat la documentació requerida en els terminis atorgats (base setena, punt tres), i per aquest motiu es considera el sol·licitant desistit de la seua petició (apartat 4 de la base dotzena).  
VI. Haver presentat la sol·licitud fora del termini fixat en la convocatòria (base huitena).  
VII. Posar fi al procediment de l'expedient per renúncia expressa a aquest.  
  
Contra aquesta resolució, que esgota la via administrativa, es pot interposar un recurs potestatiu de reposició conforme als articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes, comptat des de l'endemà de ser publicada, davant del mateix òrgan que va dictar la resolució, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb el que s'estableix en l'article de la Llei 29/1998, de 13 de juliol, reguladora de la jurisdicció contenciosa administrativa. I això, sense perjudici de la possibilitat que els interessats en puguen exercir, si és el cas, qualsevol altre que estimen procedent.  
  
  
DISPOSICIÓ FINAL  
  
Única  
Aquesta resolució tindrà efectes a partir de l'endemà de ser publicada en el Diari Oficial de la Generalitat Valenciana.  
  
València, 21 de desembre de 2022.- El secretari autonòmic d'Emergència Climàtica i Transició Ecològica: Francisco José Candela Pina.